《题藏公院》
唐代·耿湋

古院林公住，疏篁近井桃。俗年人见少，禅地自知高。

药草诚多喻，沧溟在一毫。仍悲次宗辈，尘事日为劳。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。